Na temelju članka 13 stavka 4. Zakona o zaštiti od požara („Narodne novine“ broj 92/10 i 114/22) i članka 19. Statuta Općine Čavle (Službene novine Primorsko-goranske županije 20/14, 26/14, 27/15; 12/18 i 41/18, Službene novine Općine Čavle 03/21, 12/21, pročišćeni tekst 04/22) Općinsko vijeće Općine Čavle na sjednici održanoj \_\_\_\_\_\_\_\_\_\_\_ 2024. godine donosi

**GODIŠNJI PROVEDBENI PLAN   
UNAPREĐENJA ZAŠTITE OD POŽARA ZA PODRUČJE   
OPĆINE ČAVLE U 2024. GODINI**

**I.**

U cilju unaprjeđenja i postizanja učinkovitije i efikasnije zaštite od požara na području Općine Čavle donosi se Godišnji provedbeni plan unaprjeđenja zaštite od požara na području Općine Čavle u 2024. godini ( dalje u tekstu: Plan)

**II.**

Za unaprjeđenje zaštite od požara na području Općine Čavle potrebno je provesti slijedeće mjere:

1. Općina Čavle ima usvojenu Procjenu ugroženosti od požara i Plan zaštite od požara u skladu s člankom 13. Zakona o zaštiti od požara („Narodne novine“ broj 92/10, 114/22) i člankom 5. Pravilnika o planu zaštite od požara („Narodne novine“ broj 51/12) koje je dužna u Zakonom propisanim rokovima usklađivati s novonastalim uvjetima.

Izvršitelj zadatka: Općina Čavle  
Sudionici: MUP, PU primorsko-goranska

1. Općina Čavle dužna je omogućiti nesmetano obavljanje inspekcijskog nadzora od strane inspektora te postupati po zahtjevima i naredbama inspektora.

Izvršitelj zadataka: Općina Čavle

1. Za učinkovito i uspješno djelovanje vatrogasaca potrebno je u tehničkom smislu osigurati trajno i učinkovito funkcioniranje dojavnih operativnih centara na broj 193 i 112.  
     
   Izvršitelj zadataka: DVD Čavle, VZ PGŽ
2. Organizirati savjetodavne sastanke sa svim sudionicima i obveznicima provođenja zaštite od požara u cilju poduzimanje potrebnih mjera kako bi se opasnost od nastajanja i širenja požara svela na najmanju moguću mjeru.

Izvršitelj zadataka: Općina Čavle  
Sudionici: DVD Čavle

1. Sukladno važećim propisima koji reguliraju zaštitu od požara na otvorenom prostoru nužno je urediti okvire ponašanja na otvorenom prostoru, posebice u vrijeme povećane opasnosti o požara.

Izvršitelj zadataka: Općina Čavle  
Sudionici: DVD Čavle

1. Općina Čavle dužna je sustavno poduzimati potrebne mjere kako bi prometnice i javne površine bile uvijek prohodne i dostupne u svrhu nesmetane vatrogasne intervencije, osigurati stalnu prohodnost i dostupnost označenih vatrogasnih pristupa i prolaza kao i putova za evakuaciju.

Izvršitelj zadataka: Općina Čavle

1. U postupku izrade i donošenja prostorno-planske dokumentacije (prvenstveno provedbene) ovisno o razini prostornih planova obavezno je primijeniti mjere zaštite od požara sukladno važećim propisima.

Izvršitelj zadataka: Općina Čavle

1. Koristeći oblike javnog priopćavanja sustavno i redovito obavještavati i upozoravati stanovništvo na potrebu provođenja preventivnih mjera zaštite od požara.

Izvršitelj zadataka: Općina Čavle  
Sudionici: DVD Čavle

**III.**

Ovaj Plan dostaviti će se svim izvršiteljima i sudionicima.  
  
  
 **IV.**  
  
Ovaj Plan stupa na snagu osmog dana od dana objave u „Službenim novinama Općine Čavle“.

OPĆINSKO VIJEĆE  
PREDSJEDNIK   
Norbert Mavrinac

KLASA:  
URBROJ: